கேள்வி: மக்கள் நலச்சந்தை - '''மக்கள் நலச்சந்தை''' குறித்து விரிவாக சொல்லுங்கள்.
பதில்: மக்கள் நலச்சந்தை (''MAKKAL NALA SANTHAI'') என்பது இயற்கை வேளாண்மை விளைபொருள்களை நேரடியாக மக்களிடம் சந்தைப்படுத்தும் திட்டமாகும். இத்திட்டத்தில் நுகர்வோர் எனப்படும் மக்களும் விவசாய உற்பத்தியாளர்களும் நேரிடையாக சந்தித்து, நியாயமான விலையில் விவசாய உற்பத்தி பொருள்கள் வாங்குவதும் விற்பதும் ஒரு நல்ல திட்டமாக வரவேற்பை மக்களிடம் பெற்றுள்ளது.
கேள்வி: மக்கள் நலச்சந்தை - திட்டம் துவக்கம் குறித்து விரிவாக சொல்லுங்கள்.
பதில்: இந்தியாவில், தமிழ்நாடு மாநிலம் வேலூர் மாவட்டம் காட்பாடி காந்தி நகரில் 12 சூன்,2022ஆம் ஆண்டு முதன் முதலாக தொடங்கப்பட்டது. இயற்கை வேளாண் மற்றும் அதன் உற்பத்தி பொருள்களுக்கான உள்ளூர் மற்றும் நகரப்பகுதி அளவில், ஒரு குறிப்பிட்ட நேரம் மட்டும் சந்தை செயல்படும் வகையில் அமைக்கப்பட்டுள்ளது. இயற்கை வேளாண்மையில் ஈடுபட்டுள்ள விவசாயிகள் ஒரு குழுவாக ஒருங்கிணைக்கப்பட்டு மக்கள் நலச்சந்தை செயல்படுகிறது. தமிழ்நாடு அறிவியல் இயக்கத்தின் தன்னார்வலரும், ஓய்வுபெற்ற வங்கி அலுவலருமான கு.செந்தமிழ்ச்செல்வன் என்பவர் மக்கள் நலச்சந்தையின் ஒருங்கிணைப்பாளராக செயல்பட்டு வருகின்றார்.
கேள்வி: மக்கள் நலச்சந்தை - செயல்பாடுகள் குறித்து விரிவாக சொல்லுங்கள்.
பதில்: மாதந்தோறும் இரண்டாவது ஞாயிற்று கிழமைகளில் மக்கள் நலச்சந்தை நடைெபறுகிறது. இவை தவிர முக்கிய பண்டிகை நாட்களிலும் சந்தை கூடுகிறது. சந்தை முடிந்த பின்னர் அடுத்தவார சந்தைக்கான திட்டமிடல் உருவாக்கப்படுகிறது. மக்கள் தேவைகள், புதிய உற்பத்தி பொருட்கள், ஏற்பட்ட அனுபவங்கள் ஆகியன பகிர்ந்து கொள்கின்றனர். கொரானா தொற்றுக்கு பிறகு பெரும்பாளான மக்கள் தங்களை ஆரோக்கியமாக பாதுகாத்துகொள்ள வேண்டும் என்ற விழிப்புணர்வு அதிகரித்துள்ளது. இயற்கையான உணவு முறைக்கு திரும்பி வருகின்றனர். இயற்கை முறையில் உற்பத்தி செய்யப்படும் காய்கறிகள், பழங்கள், சமையல் எண்ணெய், பாரம்பரிய அரிசி வகைகள், சிறு தானியங்கள், உண்ண தயார் நிலையில் தயாரிக்கப்பட்ட உணவு வகைகள், தின்பண்டங்கள், சோப்பு வகைகள், வாசனை பொருட்கள், வாசனை திரவியங்கள், மூலிகை மருந்துகள் உள்ளிட்டவைகள் மக்கள் நலச்சந்தையில் விற்கப்படுகின்றன. விவசாயத்திற்கு தேவையான இயற்கை உரங்கள், காய்கறி விதைகள், செடிகள், நாற்றுகள், நெல் விதைகள், பூச்சி விரட்டிகள் ஆகியனவும் செய்முறை விளக்கங்களுடன் மக்கள் நலச்சந்தைகளில் விற்கப்படுகின்றன. விவசாய விளை பொள்களுக்கான விலையை உற்பத்திக்கு ஏற்றவாறு குழுவாக கலந்துபேசி தாங்களே நிர்ணயித்து பொருட்களை விற்பதால் நல்ல வருமானமும் உடனடியாக கிடைக்கிறது. சரியான எடை அளவில், நியாயமான விலையில் வாங்கும் மக்களும் மகிழ்ச்சியுடன் செல்கின்றனர்.